ΓΡΑΠΤΗ ΕΡΩΤΗΣΗ E-1521/01

υποβολή: Fernando Fernndez Martn (PPE-DE) προς την Επιτροπή

(21 Μαΐου 2001)

Θέμα: Πρόγραμμα ανανεώσιμων μορφών ενέργειας στη νήσο Ελ Γιέρο (Κανάριες)

Η νήσος Ελ Γιέρο (Κανάριες Νήσοι) θα μπορούσε να καταστεί σημείο αναφοράς στην Ευρώπη όσον αφορά την χρησιμοποίηση καθαρών μορφών ενέργειας. Εδώ και λίγα χρόνια, το δημοτικό συμβούλιο της νήσου Ελ Γιέρο, εργάζεται για την εφαρμογή ενός σχεδίου,πό την επωνυμία 100 % Ανανεώσιμες Μορφές Ενέργειας, το οποίο θα καταστήσει το ισπανικό αυτό νησί των 278 τ. χλμ. και των 9000 κατοίκων το πρώτο νησί σε ολόκληρο τον κόσμο που θα καλύπτει πλήρως τις ενεργειακές ανάγκες του με εναλλακτικές μορφές ενέργειας και με απόλυτο σεβασμό του περιβάλλοντος. Σύντομα πρόκειται να ολοκληρωθεί σχετική μελέτη σκοπιμότητος και τα τεχνικά στοιχεία είναι απολύτως θετικά. Οι μελετώμενες παράμετροι επιτρέπουν την πρόβλεψη ότι ηλοποίηση του εν λόγω σχεδίου θα μπορούσε να είναι απολύτως βιώσιμη. Απομένει μόνον να βρεθεί η απαραίτητη χρηματοδότηση ώστε να γίνει πραγματικότητα η μοναδική αυτή σε ευρωπαϊκό επίπεδο πρωτοβουλία, και να καταστείπόδειγμα βιώσιμης ανάπτυξης, προερχόμενη ακριβώς από μία νήσο που ανεκηρύχθη προσφάτως, στο σύνολό της, από την Unesco, Δρυμός της Βιόσφαιρας.

Από το 1996, εφαρμόζεται στη νήσο αυτή ένα πρόγραμμα βιώσιμης ανάπτυξης, σε αρμονία με την ιδιότητά της ως Δρυμού της Βιόσφαιρας.

Μπορεί να αναφέρει η Επιτροπή εάν η πολιτική της για την προώθηση και την ενθάρρυνση της ανάπτυξης των ανανεώσιμων μορφών ενέργειας στην Ευρώπη, στην οποία έχει αναφερθεί επανειλημμένως η Επίτροπος κ. de Palacio, μπορεί να συμπεριλάβει ένα σχέδιο όπως αυτό που περιγράφεται ανωτέρω;

Απάντηση της κας de Palacio εξ ονόματος της Επιτροπής

(17 Ιουλίου 2001)

Η Λευκή Βίβλος της Επιτροπής με τίτλο Ενέργεια για το μέλλον: ανανεώσιμες μορφές ενέργειας αναφέρει ως καθοριστικής σημασίας πρωτοβουλία, τους πόρους 100 % ανανεώσιμης ενέργειας (RES), που αποτελούν μέρος της όλης αρχικής εκστρατείας. Η πρωτοβουλία αυτή απευθύνεται σε κοινότητες όπως περιφέρειες, αστικά κέντρα και νησιά τα οποία θεωρείται ότι είναι δυνατόν να επιτύχουν 100 % του ενεργειακού εφοδιασμού τους από ανανεώσιμες ενεργειακούς πόρους.

Η νήσος El Hierro (στο αρχιπέλαγος των Καναρίων) συμμετέχει στην πρωτοβουλία Νήσοι 2010, που αποτελεί έργο Altener το οποίο συγχρηματοδοτείται από την Επιτροπή και ενσωματώνει τις κύριες ιδέες της προαγωγής των κοινοτήτων κατά 100 % RES.

Αιολική μονάδα παραγωγής ενέργειας που συνδυάζεται με τηνδροηλεκτρική παραγωγή συγχρηματοδοτήθηκε επίσης στο πλαίσιο του Altener.

Απηχώντας το ενδιαφέρον της Επιτροπής για τους πόρους ανανεώσιμης ενέργειας, θεσπίστηκε νέος στόχος για το 5ο πρόγραμμα πλαίσιο έρευνας και τεχνολογικής ανάπτυξης (1998-2002) της Κοινότητας, με τίτλο Αειφόρες κοινότητες περί τα τέλη του 2000. Αυτός εντάσσεται στο θεματικό πρόγραμμα Ενέργεια, Περιβάλλον και Αειφόρος ανάπτυξη.

Στη συγκεκριμένη πρόσκληση αποδίδεται η δέουσα προτεραιότητα στην ολοκλήρωση των ανανεώσιμων πηγών ενέργειας και της διανεμημένης παραγωγής ενεργειακών συστημάτων. Δεύτερη πρόσκληση έχει ήδη δημοσιευθεί και η αντίστοιχη προθεσμία λήξης είναι η 14η Δεκεμβρίου 2001.

Η Επιτροπή ως μέρος της πολιτικής της για την ενθάρρυνση της ανάπτυξης των ανανεώσιμων μορφών ενέργειας στην Ευρώπη δημοσίευσε ειδική πρόσκλησηποβολής προτάσεων βάσει του 5ου προγράμματος πλαισίου. Το έργο για τη νήσο El Hierro θα μπορούσε να είναι επιλέξιμο στα πλαίσια της ως άνω πρόσκλησηςποβολής προτάσεων εφόσον τηρηθούν προϋποθέσεις όπως η κοινοτική προστιθέμενη αξία και η καινοτομία.

Για λεπτομερέστερες πληροφορίες παρακαλείσθε να συμβουλευθείτε την ιστοθέση: http://www.cordis.lu/fp5/home.html.

Τέλος, στην πρόταση οδηγίας για την προαγωγή της ηλεκτρικής ενέργειας από ανανεώσιμες πηγές ενέργειας στην εσωτερική αγορά ηλεκτρικής ενέργειας(1), η Επιτροπή προτείνει η συμβολή των ανανεώσιμων μορφών ενέργειας στη συνολική κατανάλωση ηλεκτρικής ενέργειας να ανέλθει σε 22 %. Το Συμβούλιο εξέδωσε κοινή θέση για την οδηγία αυτή στις 23 Μαρτίου 2001(2). Το κείμενο της κοινής θέσης εγκρίθηκε από το Κοινοβούλιο κατά τη δεύτερη ανάγνωση την Τετάρτη στις 4 Ιουλίου 2001.

(1) ΕΕ C 311 της 31.10.2000.

(2) ΕΕ C 142 της 15.5.2001.